De første moderne badehettene ble utviklet tidlig på 1900-tallet og ble laget av gummimaterialer. Tidligere var det vanlig at badende kvinner satte opp løst hår eller dekket det med hodetørkler, lettere hatter, kyser, nattlueliknende hårkapper eller egne badeluer. Disse kunne være av ulike typer, men var gjerne poseformede, av lette tekstiler og festet med et bånd eller en strikk omkring hodet.